open-index/open-wikipedia-markdown huggingface dataset:
தி ஹில் ஆப் தேவி

thumb|முதல் பதிப்பு நூல் அட்டை
***தி ஹில் ஆப் தேவி***, என்பது *ஈ. எம். பாரஸ்டர்* என்பவருடைய இந்தியாவைப் பற்றிய நூலாகும். இந்நூலில் அவர் இரண்டு முறை (1912 முதல் 1913 வரையிலும் மற்றும் 1921) இந்தியாவிற்கு வருகை புரிந்தது, அவர் வருகையின் போது இந்தியாவின் ஆட்சிமுறை, மக்கள் போன்றவற்றையும், அவர் இந்தியாவின் மத்திய பிரதேசத்திலுள்ள தேவாஸ் என்னும் ஊரிலுள்ள மன்னரிடத்தில் செயலாளராக பணிபுரிந்தது உள்ளிட்டவைகளையும் விவரிக்கின்றார். இப்புத்தகத்தின் முதல் பதிப்பு 1953-ம் ஆண்டு வெளியானது.

இப்புத்தகத்திற்கு இந்து சமய தெய்வமான தேவியின் பெயரை வைத்துள்ளார். இக்கதையில் விடுதலைக்கு முந்தைய இந்தியாவில் நடந்த ஆட்சி முறை, குறிப்பாக தேவாஸ் ராச்சியத்தின் ஆட்சிமுறையைப் பற்றி விரிவாக விவரித்துள்ளார். இப்புத்தகத்தில் தேவாஸை ஆளும் இரண்டு குடும்பங்களுக்கு இடையே உள்ள பகையைப் பற்றியும் அதனைச் சுற்றி அமையும் விவரங்களைப் பற்றியும் எழுதியுள்ளமையால் இப்புத்தகம் இந்திய ராஜ வாழ்க்கையைப் பற்றிய ஒரு நுண்ணறிவை அளிக்கின்றது. 1924-ம் ஆண்டு வெளியான "எ பேசேஜ் டூ இந்தியா" என்ற நாவலுடன் இப்புத்தகத்தைப் படிக்கும் போது, இந்தியாவைப் பற்றிய ஒரு முழு அனுபவம் கிடைக்கும்.

## வெளி இணைப்புகள்
* ஈ. எம். பாரஸ்டர்: தி ஹில் ஆப் தேவி 
* கதைச் சுருக்கம் 

பகுப்பு: 1953 நூல்கள்
பகுப்பு:பிரித்தானிய இந்தியா குறித்த நூல்கள்
உலகநாத பண்டிதர்

**உலகநாத பண்டிதர்** என்பவர் 16-ஆம் நூற்றாண்டில் வாழ்ந்த சைவ சமயப் பற்றுள்ள பெருமகனார்.
இவரால் பாடப்பட்ட நூல் உலகநீதி 

இவர் கமலை ஞானப்பிரகாசர் சைவாசாரியாரைத் தூண்டித் தமிழில் சில நூல்களைப் பாடச் செய்தார். 
இந்தத் தூண்டுதலால் கமலை ஞானப்பிரகாசர் பாடிய நூல்கள் பல.
*சாதிநூல்
*திருவானைக்கா புராணம்
*நந்திவனப் புராணம்
*மழபாடிப் புராணம்
முதலானவை

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
## அடிக்குறிப்பு

பகுப்பு:தமிழ்ப் புலவர்கள்
திரண்டு குளி

**திரண்டு குளி** என்பது கேரள மாநிலத்தில் பெண்கள் பூப்படைந்த நிகழ்வை விழாவாகக் கொண்டாடும் ஒரு சமயச் சடங்காகும். இது தமிழர்களிடையே இருக்கும் பூப்புனித நீராட்டு விழா சடங்கு போன்ற ஒன்றாகும். இந்த விழாவை கேரள மாநிலத்தில் வசதி படைத்தவர்கள் அதிகம் செலவு செய்து நடத்துவதை வழக்கமாகக் கொண்டுள்ளனர்.

பகுப்பு: கேரளச் சடங்குகள்
புளி குடி

**புளி குடி** என்பது கேரள மாநிலத்தில் தாய்மையடைந்த பெண்களுக்கு ஏழாம் மாதத்தில் செய்யப்படும் ஒரு சடங்காகும். இதற்காகப் புளி போன்ற நான்கைந்து புளிப்புச் சுவையுடைய பழங்களை ஒன்றாகக் கலந்து அதன் சாற்றை எடுப்பார்கள். இந்த சாற்றை முதலில் தாய்மையடைந்த பெண்ணின் கணவன் மனைவியின் வாயில் ஊற்றுவான். அடுத்து இருவரது தாய், தந்தை ஊற்றுவர். அதைத் தொடர்ந்து உறவினர்கள் ஊற்றுவார்கள். இது தமிழ்நாட்டில் வளைகாப்பு என அழைக்கப்படும் சடங்கு போன்ற ஒரு சடங்காகும்.

பகுப்பு: கேரளச் சடங்குகள்
தமிழ் (மாற்றுப் பயன்பாடுகள்)

**தமிழ்** (*Tamil*) என்ற தலைப்பிலுள்ள கட்டுரைகள்:
*தமிழ் மொழி, இந்தியா, ஈழம், தென்கிழக்கு ஆசியா முதலிய பகுதிகளில் பேசப்படும் திராவிட மொழிகளுள் ஒன்று
*தமிழ் எழுத்துமுறை, தமிழ் மொழியை முதன்மையாக எழுதப் பயன்படுவது
*தமிழர்

## இவற்றையும் பார்க்கவும்
* தமிழ் நாடு
* தமிழீழம்
* தனித்தமிழ் இயக்கம்
* தமிழ் இலக்கியம்
* தமிழ் மாதங்கள்
* தமிழ்த் திரைப்படத்துறை
* தமிழர் சமையல் கலை
* தமிழை ஆட்சிமொழியாகக் கொண்ட நாடுகளின் பட்டியல்
*தமிழ்ச்சமயம்
* "தமிழ்" எனத் தொடங்கும் அனைத்துப் பக்கங்களும்
* "தமிழ்" எனும் தலைப்பைக் கொண்ட அனைத்துப் பக்கங்களும்
அளவை

அளக்கப்படும் பாங்கு **அளவை** எனப்படும். பொருள், இடம், காலம், கருத்து என்பவை அளக்கப்படும் பொருட்கள். அனைத்துக்கும் பயன்படுவது எண்ணல் அளவை.

பொருளை உரு, வண்ணம், வடிவு என்னும் கண்ணோட்டத்தில் அளக்கின்றனர்.
திடப்பொருள், திரவப்பொருள், ஆவிப்பொருள் என்பன பொருள்களின் உருவம். முகத்தல் அளவை, நிறுத்தல் அளவை, அமுக்க அளவை போன்றவை இதற்குப் பயன்படுகின்றன.
கருமை, வெண்மை, செம்மை, பசுமை, மஞ்சள், ஊதா முதலானவை பொருளின் வண்ணங்கள்.
உருண்டை, கூர்மை போன்றவை வடிவ அளவைகள்.
வெப்பம், அழுத்தம், அணுத்திறள் முதலானவை இக்கால அறிவியல் அளவைகள்.
இடமானது தொலைவு, பரப்பளவு ஆகிய கோணங்களில் அளக்கப்படும்.
கால அளவை நாளை மையமாகக் கொண்டது. ஒரு நாளைக் கூறு போட்டும், கூட்டியும் இதனை அளக்கிறோம். 
மேலும் எண்ணத்தை 10, 8, 6 என்று பாகுபடுத்தி அளக்கும் முறைமை பற்றி மணிமேகலை நூல் குறிப்பிடுகிறது. 
## மேற்கோள் குறிப்பு

பகுப்பு:பக்கவழி நெறிப்படுத்தல்
பகுப்பு:அளவியல்
ஆமென் வானொலி

**ஆமென் வானொலி** என்பது கனடாவில் இருந்து ஒலிபரப்படும் ஒரு தமிழ் கிறித்தவ செயற்கைகோள் வானொலி ஆகும். இது பெப்ரவரி 2004 இல் *லோரன்சு யோசப்* என்பவராலும் *காமரன் லோரன்சு* எனவராலும் தொடங்கப்பட்டது.

## நிகழ்ச்சிகள்
* வணக்கம் ரொறன்ரோ
* நல்லதொரு குடும்பம்
* எந்நாளும் நன்னாள்
* உங்களுக்காக உங்கள் விருப்பம்
* செய்திகள்
* மருத்துவத் தகவல்கள்

## வெளி இணைப்புகள்
* amenfm.com 

பகுப்பு:கனேடியத் தமிழ் வானொலிகள்
பகுப்பு:தமிழ் கிறித்தவர்கள்
அகஸ்டின் ஜெபக்குமார்

**தே. அகஸ்டின் ஜெபக்குமார்** (ஆகஸ்ட் 20, 1947) (சாயர்புரம், தமிழ்நாடு) ஜெம்ஸ் நிறுவனத்தின் அமைப்பாளரும்,  இந்தியாவின் முன்னனி கிறிஸ்தவ மறைபரப்புனருமாவார். இவர் தமிழ்நாட்டில் மட்டும் அல்லாமல், இந்தியாவிலும், உலகம் முழுவதும் சுற்றுப் பயணம் செய்து கிறிஸ்தவ மதபிரசாரம் செய்தவர் ஆவார்.

## இளமைப்பருவம்
தேவபிச்சை, ஜாய் பிளாரினாள் தம்பதிகளுக்கு ஒரே ஆண் மகனாக தென் தமிழகத்தின் திருநெல்வேலி மாவட்டத்தில் அகஸ்டின் ஜெபக்குமார் பிறந்தார். இவரின் தந்தை ஒரு ராணுவ வீரராக இருந்து தபால் துறையில் பணியாற்றியவர் ஆவர். இவரது தாய் ஜாய் அவர்கள் ஆசிரியையாக பணியாற்றினார்.

## இயேசுவை ஏற்றல்
இவர் பெற்றோரின் வளர்ப்பினாலும் கண்டிப்பினாலும் கிறிஸ்தவராய் இருந்த போதிலும், கிறிஸ்தவ சபைகளின் ஜெபக்கூட்டங்களிலும் ஆலயங்களிலும் கலந்து கொண்டவராய் இருப்பினும், வாலிபராயிருந்த போது உள்ளத்தில் ஒரு வெறுமையே நிறைந்து காணப்பட்டது. தனது 21வது வயதில், தனது அறையில் சமாதானம் இல்லாத நிலையில் முழங்காற்படியிட்டு இயேசுவை வணங்கத் தொடங்கினார். அந்த நாளிலே இயேசுவின் சிலுவையில் அறையப்பட்ட காட்சியைக் கண்டு இயேசுவிற்கு தனது வாழ்க்கையை முழுமையாக ஒப்புக் கொடுத்தார்.

## கிறஸ்தவ இறைப்பணியில்
**ஆங்கில இலத்திரனியல் கோ** (**ENGLISH ELECTRIC CO **) என்ற நிறுவனத்தில் வேலை செய்து கொண்டிருந்த இவர் தனது வேலையை நிறுத்தி விட்டு, **மிசனேரிகளின் கல்லறை** என்று அழைக்கப்படும் பீகார் மாநிலத்திற்கு சென்று தனது இறைவனின் அழைப்பிற்கு ஒப்புக்கொடுத்து அக்டோபர் 19ம் நாள் 1972ம் ஆண்டு முதல்  இறைபணியில் மட்டும் அல்லாமால் அங்குள்ள மக்களின் வாழ்க்கைத் தரத்தினை உயர்த்தும் வகையில் பல சமுதாயப் பணிகளையும் செய்து வருகின்றார்.

## மேற்கோள்கள்

## வெளி இணைப்புகள்
* http://www.gemsbihar.org/beta/index.php/known-us 
* **நீ இல்லாவிடில்** - அகஸ்டின் ஜெபக்குமார் அவர்களின் வாழ்க்கை சரித புத்தகம்

பகுப்பு:1947 பிறப்புகள்
பகுப்பு:கிறித்தவ போதகர்கள்
முல்லை

*முல்லை (திணை).
*முல்லை மலர்.
*முல்லை ஆறு.
சர்வதேச தமிழ் வானொலி

**சர்வதேச தமிழ் வானொலி** என்பது மொன்றியால் - ஒட்டாவா பகுதியில் ஒலிபரப்பப்படும் ஒரு தமிழ் வானொலி ஆகும்.  இது 89.3 பண்பலையில் மொன்றியாலில் ஒலிபரப்படுகிறது.  Hotbird II செயற்கைக்கோள் மூலம் ஐரோப்பாவில் ஒலிபரப்படுகிறது.  இது 1990 ஆண்டளவில் தொடங்கப்பட்டது.  இது அக்னி தொடர்பாடல்கள் நிறுவனத்தின் சேவை ஆகும்.

## வெளி இணைப்புகள்
* itr.fm

பகுப்பு:கனேடியத் தமிழ் வானொலிகள்
பகுப்பு:தமிழ் வானொலிகள்
சாலைப் போக்குவரத்து மற்றும் நெடுஞ்சாலைத் துறை அமைச்சகம் (இந்தியா)

**சாலைப் போக்குவரத்து மற்றும் நெடுஞ்சாலைத் துறை அமைச்சகம்** (Ministry of Road Transport and Highways) இந்தியாவின் சாலைப் போக்குவரத்து, தேசிய நெடுஞ்சாலைகள் மற்றும் போக்குவரத்து ஆய்வுகள் ஆகியவற்றை நிர்வகிக்கும் இந்திய அமைச்சகங்களுள் ஒன்றாகும் www.morth.nic.in.  சாலைப் போக்குவரத்து, தேசிய நெடுஞ்சாலைகள் மற்றும் போக்குவரத்து ஆய்வுகளில் இதர மத்திய அமைச்சகங்கள், மாநில/ஒன்றியப் பகுதி அரசுகள், அமைப்புகள், சாலைத்திட்டங்கள் மற்றும் தனிநபர்களிடம் கலந்தாலோசித்து, நாட்டின் சாலை அமைப்பின் செயல்திறன் மற்றும் இடப்பெயர்ச்சியை அதிகரிக்கும் வண்ணம் திட்டங்கள் வகுக்கவும், நிர்வகிக்கவும் உச்ச அமைப்பாகும். இவ்வமைச்சகத்தில் சாலைப் பிரிவு மற்றும் போக்குவரத்துப் பிரிவு என்ற இருபிரிவுகள் உள்ளன.

## சாலைப் பிரிவு
தேசிய நெடுஞ்சாலைகளை கவனிக்கும் இப்பிரிவின் முக்கியப் பணிகள்:
* தேசிய நெடுஞ்சாலைகளை திட்டமிட்டு, உருவாக்கி, பராமரித்தல்.
* மாநில சாலைகள் மற்றும் மாநிலங்களுக்கிடையேவான சாலைகள் விரிவாக்கத்திற்கு மாநிலங்களுக்கு நுட்பரீதியாகவும், நிதிரீதியாகவும் உதவுதல்
* நாட்டின் சாலைகள் மற்றும் பாலங்களின் தரநிர்ணயத்தை முடிவுசெய்தல்
* நாட்டின் சாலைகள் மற்றும் பாலங்களின் தொழினுட்பக் களஞ்சியமாகவும் திகழ்கிறது.

## போக்குவரத்துப் பிரிவு
சாலைப் போக்குவரத்து விசயங்களைக் கவனிக்கும் இப்பிரிவின் முக்கியப் பணிகள்:
* மோட்டார் வாகனச் சட்டமியற்றல்
* மோட்டார் வாகனச் சட்டம், 1988யை நிர்வகித்தல்
* மோட்டார் வாகனங்களுக்கு வரிவிதித்தல்
* சாலைப் போக்குவரத்து நிறுவனங்கள் சட்டம், 1950 யை நிர்வகித்தல்
* மோட்டார் போக்குவரத்தில் போக்குவரத்து கூட்டுறவை வளர்த்தல்
* சாலைப் பாதுகாப்பு தரநிர்ணயங்களை தேசிய கொள்கைகளாகத் தயாரித்து, ஆண்டு சாலை பாதுகாப்புத் திட்டங்களை அமல்படுத்தல்
* சாலை விபத்துப் புள்ளிவிபரங்களைச் சேகரித்து, ஆய்ந்து தகுந்த பாதுகாப்பு நடவடிக்கைகளை இதர பொதுமக்களுடன் சேர்ந்து விழிப்புணர்வு ஏற்படுத்தல்
* விதிமுறைகளுக்கு ஏற்ப அரசுசாரா நிறுவனங்களுக்கு மானியங்கள் வழங்குதல்.

## அமைச்சகத்தின் இதர அமைப்புகள்
* எல்லைப்புறச் சாலைகள் அமைப்பு
* இந்திய தேசிய நெடுஞ்சாலை ஆணையம்
* சர்வதேச பாலம் மற்றும் கட்டுமானப் பொறியியல் கூட்டமைப்பின் இந்திய தேசியக்குழு
* தேசிய நெடுஞ்சாலைப் பொறியாளர் பயிற்சிக் கழகம்
* இந்திய சாலைகள் காங்கிரஸ்
* **இந்திய சாலை கட்டுமான நிறுவனம்** 562.88 கோடி இழப்பால், தொழில் தகராறுகள் சட்டம் 1947இன் கீழ் இந்நிறுவனம் 2000ம் ஆண்டு கலைக்க்கப்பட்டது.

## இவற்றையும் பார்க்க
* இந்திய அரசு அமைச்சகங்களின் பட்டியல்

## மேற்கோள்கள்

பகுப்பு:இந்திய அமைச்சகம்
சத்யமேவ ஜெயதே (தொலைக்காட்சித் தொடர்)

***சத்யமேவ ஜெயதே *** (*Satyamev Jayate*, தமிழில்: *வாய்மையே வெல்லும்*) ஒவ்வொரு ஞாயிறு காலையும் அனைத்து ஸ்டார் தொலைக்காட்சி அலைவரிசைகளிலும் ஈ டிவி தொலைக்காட்சி  மற்றும் தூர்தர்ஷனின்   தேசிய மற்றும்  அனைத்து மாநில அலைவரிசைகளில் ஒளிபரப்பப்படும் ஓர் இந்திய அரட்டை நிகழ்ச்சி யாகும். 
நடிகர், தயாரிப்பாளர், இயக்குநர் ஆமிர் கான் இந்த தொலைக்காட்சித் தொடரை தயாரித்து வழங்குகிறார். இதுவே தொலைக்காட்சி நிகழ்ச்சி ஒன்றில் ஆமிர் கான் பங்கேற்கும் முதல் தொடராகும். இந்திய தொலைக்காட்சி வரலாற்றில் முதல் தடவையாக இந்தியில் தயாரிக்கப்பட்டு, ஒரே சமயத்தில்  தமிழ், தெலுங்கு, மலையாளம், வங்காளம், மராத்தி உள்ளிட்ட எட்டு மொழிகளில் மொழி பெயர்க்கப்பட்டு ஒளிபரப்பப்படுகிறது.

இந்திய சமூகத்தில் நிலவும் சில அவலங்களை அலசி ஆராய்ந்து அவற்றைப் பற்றி விவரமாக தொகுத்தளிக்கும் சமூக விழிப்புணர்வுத் தொடராக விளம்பரப் படுத்தப்பட்டுள்ளது. 
முதல் வாரம் எடுத்துக்கொள்ளப்பட்ட தலைப்பு – *பெண் கருக் கொலை* ; இரண்டாவது வாரம் – *பாலியல் தொல்லைகளுக்கு உள்ளாக்கப்படும் சிறுவர் சிறுமியரின் நிலை* ; மூன்றாவது வாரம் ( 20/05/2012 ) – *வரதட்சிணை கொடுமை* ; நான்காவது வாரத்தில் *மருத்துவ முறைகேடுகள்* ஆகும்.

இந்தத் தொடர் பொதுமக்களிடமிருந்தும் விமரிசகர்களிடமிருந்தும் பரவலான பாராட்டைப் பெற்றுள்ளது.

## மேற்கோள்கள்

## வெளி இணைப்புகள்
*அலுவல்முறை வலைத்தளம்
*அலுவல்முறை யூ டியூப்
*
*
*Satyamev Jayate App
* சத்யமேவ ஜெயதே! மழைக்காகிதம்: வலைப்பதிவு

பகுப்பு:இந்தியத் தொலைக்காட்சித் தொடர்கள்
பகுப்பு:2010ஆம் ஆண்டுகளில் இந்தியத் தொலைக்காட்சி நிகழ்ச்சிகள்
பகுப்பு:2012 இல் தொடங்கிய இந்தியத் தொலைக்காட்சி நிகழ்ச்சிகள்
சத்யமேவ ஜெயதே (பக்கவழி நெறிப்படுத்தல்)

**சத்யமேவ ஜெயதே** அல்லது **சத்தியமேவ ஜெயதே** ்என்பது பின்வருவனவற்றைக் குறிக்கலாம் :

* சத்யமேவ ஜெயதே - இந்தியாவின் தேசிய குறிக்கோள் 
* சத்யமேவ ஜெயதே (1987 திரைப்படம்) - வினோத் கண்ணாவும் மீனாட்சி சேஷாத்திரியும் நடித்த 1987 இந்தித் திரைப்படம் 
* சத்யமேவ ஜெயதே (தொலைக்காட்சித் தொடர்) -  ஆமிர் கான் தொகுத்தளிக்கும் தொலைக்காட்சி அரட்டை நிகழ்ச்சி
* சத்யமேவ ஜெயதே (பாடல்) -  ராக் இசைக்குழு, சூப்பர்ஹெவியின் அறிமுக இசைத்தொகுப்பில் உள்ள ஓர் பாடல், வெளியீடு:2011
பெக்கான்

**பெக்கான்** (மலாய்; ஆங்கிலம்: *Pekan*) என்பது மலேசியா, பகாங் மாநிலத்தின் அரச நகரம் ஆகும். பகாங் மாநிலத்தின் தலைநகரமான குவாந்தான் நகரில் இருந்து தென்கிழக்காக 45 கி.மீ. தொலைவில் உள்ளது. 

பெக்கான் நகரத்தின் அசல் பெயர் பூங்கா பெக்கான் (*Bunga Pekan*). பூங்கா பெக்கான் எனும் மலரின் பெயரில் இருந்து வந்தது. இங்கு பகாங் சுல்தானின் அரண்மனையும், அரச பள்ளிவாசலும் உள்ளன. 

## பொது
இந்த நகரம் மலேசியாவின் இரு பிரதமர்களை உருவாக்கித் தந்த பெருமையைப் பெறுகிறது.

மலேசியாவின் இரண்டாவது பிரதமர் அப்துல் ரசாக் உசேன்; பிரதமர் நஜீப் துன் ரசாக் ஆகிய இருவரும் இந்த நகரில் பிறந்தவர்கள். பிரதமர் நஜீப்பின் தகப்பனார்தான் அப்துல் ரசாக் உசேன்.

## வரலாறு

பெக்கான் நகரின் பழைய பெயர் இந்திராபுரா. இந்தியாவில் இருந்து வந்த இந்திய வணிகர்கள் இந்திராபுரா என்று அழைத்தனர்.

முன்பு காலத்தில் பகாங் ஆற்றின் இரு மருங்கிலும் பெக்கான் மலர்கள் நிறைய பூத்துக் குலுங்கின. அந்த மலர்களின் பெயர் பெக்கான் நகருக்குச் சூட்டப்பட்டதாகச் சொல்லப்படுகிறது. இந்த நகரம் 17ஆம் நூற்றாண்டில் தோற்றுவிக்கப்பட்டதாகச் சொல்லப்பட்டாலும், இதுவரையில் சரியான சான்றுகள் கிடைக்கவில்லை.

ஆனால், 18ஆம் நூற்றாண்டில் இந்தோனேசியாவில் உள்ள சுலாவாசி தீவில் இருந்து மக்கள் பெக்கான் நகரில் குடியேறியதாக சான்றுகள் உள்ளன. அப்படி குடியேறிய குடும்பங்களில் ஒன்றுதான் முன்னாள் பிரதமர் துன் அப்துல் ரசாக்கின் குடும்பம் ஆகும்.

## பெக்கான் நாடாளுமன்றத் தொகுதி
### [[மலேசியப் பொதுத் தேர்தல், 2022]]

### [[மலேசியப் பொதுத் தேர்தல், 2013]]

## பெக்கான் சட்டமன்றத் தொகுதிகள்
பெக்கான் நாடாளுமன்றத் தொகுதியில் நான்கு சட்டமன்றத் தொகுதிகள் உள்ளன.

## துணை மாவட்டங்கள்

பெக்கான் மாவட்டத்தில் 11 துணை மாவட்டங்கள் அல்லது முக்கிம்கள் உள்ளன.

*பேபார் (176,400 எக்டர்)
*பென்யோர் (73,600 எக்டர்)
*லேபார் (47,100 எக்டர்)
*புலாவ் மானிஸ் (22,000 எக்டர்)
*பெக்கான் (17,300 எக்டர்) (தலைநகர்)
*தெமாய் (12,700 எக்டர்)
*காஞ்சோங் (11,4000 எக்டர்)
*லாங்கார் (9,600 எக்டர்)
*கோலா பகாங் (3,900 எக்டர்)
*பகாங் துவா (3,900 எக்டர்)
*புலாவ் ரூசா (2,600 எக்டர்)

## மேற்கோள்கள்

பகுப்பு:மலேசிய நகரங்கள்
பகுப்பு:மலேசிய அரச நகரங்கள்‎
பகுப்பு:பகாங் நகரங்கள்
பகுப்பு:பகாங்
எல்லைப்புறச் சாலைகள் அமைப்பு

**எல்லைப்புறச் சாலைகள் அமைப்பு** (Border Roads Organisation) இந்திய எல்லைப்புறச் சாலைகளைப் பராமரிக்கும் அமைப்பாகும். பொது சேம பொறியாளர் படையிலிருந்து எல்லைப்புறச் சாலைகள் பொறியியல் பணி அதிகாரிகளும், இந்தியத் தரைப்படையிலிருந்து தரைப்படை பொறியாளர்களும் சேர்ந்து இவ்வமைப்பு செயல்படுகிறது. இந்திய எல்லைகளில் உள்ள சாலைகளைப் பாதுகாக்கவும், எல்லைப்புற சுரங்கப்பாதைகளை அமைக்கவும் இவ்வமைப்பு பயன்படுத்தப்படுகிறது. பொருளாதாரப் பின்னடைவுள்ள வடக்கு மற்றும் வடகிழக்கு இந்திய எல்லைப் பகுதிகளில் சாலை வசதி அமைக்கிறது. இயற்கை பேரிடர்களைச் சமாளிக்கும் வகையில் சாலைகளை அமைக்கிறது. இமயமலை உச்சியிலும், மேற்கு வங்காள சதுப்பு நிலங்களிலும், தார் பாலைவனப் பகுதிகளிலும் இதன் பணி குறிப்பிடத்தக்கது. இவ்வமைப்பு உயரமான இடத்திலும், சுமார்  உயரத்திலும் சாலைகள் அமைத்துப் பராமரிக்கிறது. இவ்வமைப்பு அந்தமான் நிக்கோபார் தீவுகள் உட்பட 22 இந்திய மாநிலங்களில் மொத்தம்  நீள சாலைகளையும்,  நீள பாலங்களையும் பராமரித்து வருகிறது

## வரலாறு
7 மே 1960ல் எல்லைப்புறச் சாலை மேம்பாட்டு வாரியத்தால் இந்தியப் பிரதமர் ஜவகர்லால் நேரு தலைமையில் உருவாக்கப்பட்டது. லெப்டினன்ட் ஜெனரல் மதிப்புக் கொண்ட தலைமை இயக்குநர் பி.ஆர்.ஓ.வினை வழிநடத்துகிறார்.

## பணிகள்
### அமைதிக் காலங்கள்
* எல்லைப்பகுதிகளில் சாலை உள்கட்டமைப்பை அமைத்து பராமரித்தல்
* எல்லைப்பகுதி மாநிலங்களுக்கு சமூக-பொருளாதாரப் பங்களிப்பு வழங்குதல்
### போர்க் காலங்கள்
* கட்டுப்பாட்டு எல்லைகளுக்குச் சாலைத்தொடர்புகளை அமைத்து பராமரித்தல்.
* மத்திய அரசின் கட்டளைப்படிப் போர்க் காலப் பணிபுரிதல்.

## மேற்கோள்கள்

பகுப்பு:இந்திய படைத்துறை
பகுப்பு:இந்திய அரசு அமைப்புகள்
பகுப்பு:இந்தியாவில் போக்குவரத்து
சர்வதேச பாலம் மற்றும் கட்டுமானப் பொறியியல் கூட்டமைப்பு

**சர்வதேச பாலம் மற்றும் கட்டுமானப் பொறியியல் கூட்டமைப்பு** (International Association for Bridge and Structural Engineering)
பாலம் மற்றும் இதர கட்டுமானப் பொறியியல் சார்ந்த தொழினுட்ப மற்றும் நவீன முறைகளைப் பரிமாறிக்கொள்ளும் ஒரு லாப நோக்கமற்ற நிறுவனமாகும். இணக்கமான 14 நாடுகள் இணைந்து 1929ல் தொடங்கப்பட்ட இக்கூட்டமைப்பு பலநாடுகளில் தனது கிளைக்குழுக்களையும் கொண்டுள்ளது. தொழினுட்பம், பொருளாதாரம், சுற்றுச்சூழல், கலாச்சார மற்றும் சமூகக் காரணிகளை ஆராய்ந்து கட்டுமானப் பொறியியல் துறையில் உதவிகளைப் பரிமாறிக்கொள்கிறது.

## விருது
2000ம் ஆண்டு முதல் ஆண்டுதோறும் சிறந்த கட்டுமான விருதை வழங்கி வருகிறது. இவ்விருது மிகச் சிறப்பான, புதுமையான அல்லது கற்பனை வளம் படைத்த, அண்மைய ஐந்து ஆண்டுகளில் முழுமையடைந்த கட்டுமானத்திற்கு வழங்கப்படுகிறது. அத்திட்டத்தின் வடிவமைப்பாளர், பொறியாளர், ஊழியர் மற்றும் உரிமையாளரை ஊக்குவிக்கும் விதமாக இவ்விருதினை வழங்கி வருகிறது.

## சர்வதேச பாலம் மற்றும் கட்டுமானப் பொறியியல் கூட்டமைப்பின் இந்திய தேசியக்குழு
இந்திய சாலைப் போக்குவரத்து மற்றும் நெடுஞ்சாலைத் துறை அமைச்சகம் சார்பில் 1957 மே மாதத்தில் இக்குழு அமைக்கப்பட்டது. திட்டமிடல், வடிவமைப்பு, பகுப்பாய்வு, வரைமுறைபடுத்தல், மேலாண்மை, செயல்பாடு, பராமரிப்பு, துப்புரவு மற்றும் புனரமைப்பு ஆகியவற்றை இந்தியப் பாலங்கள் சார்ந்து செய்கிறது. மேலும் பல கருத்தரங்கு மற்றும் பட்டறைகள் மூலம் தங்கள் தரவுகளையும் பகிர்ந்துகொள்கிறது.

## மேற்கோள்கள்


பகுப்பு:அரசு சார்பற்ற அமைப்புகள்
சார்புகளின் தொகுப்பு

கணிதத்தில் **சார்புகளின் தொகுப்பு** அல்லது **சார்புகளின் இணைப்பு** (*composition of functions*) என்பது ஒரு சார்பின் விளைவின் மீது மற்றொரு சார்பைப் பயன்படுத்துவதாகும்.  மற்றும்  என்ற இரு சார்புகளை எடுத்துக்கொண்டால், *f* சார்பின்படி உள்ளீடு *x* -ன் வெளியீடு *f*(*x*) -ஐ *g* சார்பின் உள்ளீடாக எடுத்துக்கொண்டு அதற்குரிய வெளியீட்டைக் கணக்கிடுவது  இவ்விரு சார்புகளின் தொகுப்பாகும்.

தொகுப்புச் சார்பு :  பின்வருமாறு வரையறுக்கப்படுகிறது:

: g \circ f (x) = g(f(x)),     \forall a\in\mathbb{X} 

சேர்ப்புப் பண்பு:

சார்புகளின் தொகுப்பு சேர்ப்புப் பண்புடையது.

*f*, *g*, மற்றும் *h* மூன்றும் தகுந்த ஆட்களம், இணையாட்களம் கொண்ட மூன்று சார்புகள் எனில்:

: g \circ (f \circ h ) = (g \circ f ) \circ h  

அடைப்புக்குறிகளை இடம் மாற்றுவதால் எந்தவொரு பாதிப்பும் இராது என்பதால் இக்கூற்றை அடைப்புக்குறிகள் இல்லாமலும் எழுதலாம்.

பரிமாற்றுப் பண்பு:

: g \circ f  = f \circ g   எனில்  *g* மற்றும் *f* ஆகிய இரு சார்புகளும் பரிமாற்றத்தக்க சார்புகள்.

பொதுவாக, சார்புகளின் தொகுப்புக்குப் பரிமாற்றுப் பண்பு கிடையாது. சில குறிப்பிட்ட சார்புகள் மட்டுமே அதுவும் சில சிறப்புச் சூழ்நிலைகளில் மட்டுமே பரிமாற்றுப் பண்பு கொண்டிருக்கும்.

x \ge 0 என்னும்போது மட்டுமே
:\left| x \right| + 3 = \left| x + 3 \right|\, என்பது உண்மை.

## எடுத்துக்காட்டு

*t* நேரத்தில் ஒரு வானூர்தி பறக்கும் உயரத்தைக் குறிக்கும் சார்பு *h*(*t*) மற்றும் *x* உயரத்தில் இருக்கக்கூடிய ஆக்ஸிஜனின் அளவைக் குறிக்கும் சார்பு *c*(*x*) எனில், இவ்விரண்டு சார்புகளின் தொகுப்புச் சார்பு  , *t* நேரத்தில் அந்த வானூர்தியைச் சுற்றியுள்ள பகுதியின் ஆக்ஸிஜன் அளவைக் குறிக்கும்.

## சார்பின் அடுக்குகள்
<math>Y \subseteq X</math> எனில் f\colon X\rightarrow Y சார்பை அதனுடனேயே தொகுக்கலாம்.

அவ்வாறு செய்யப்படும் தொகுப்புச் சார்பின் குறியீடு: f^2\,.

:(f\circ f)(x) = f(f(x)) = f^2(x)

:(f\circ f\circ f)(x) = f(f(f(x))) = f^3(x)

ஒரு சார்பை அச்சார்புடனேயே மீண்டும் மீண்டும் தொகுப்பு காண்பது  சார்புத் தொடர்தல் எனப்படும்.

:f\circ f^n=f^n\circ f=f^{n+1},  n\, இயல் எண்

* f^0= id_{D(f)}\, (f\big) -ன் ஆட்களத்தின் மீதான முற்றொருமைச் சார்பு).
* f\colon X\rightarrow X நேர்மாற்றத்தக்கது மற்றும் அதன் நேர்மாறுச் சார்பு (f^{-1}\, எனில்:

:f^{-k} = f^{-1})^k\, (k>0\,)

**குறிப்பு:**  *f* -ன் மதிப்புகள் ஒரு வளையத்தில் அமையுமானால் *f&nbsp;<sup>n</sup>* என்பது சார்புத் தொடர்தலை மட்டுமில்லாது *f*, -ன் *n* மடங்கினையும் குறிக்கலாம்:

.

எடுத்துக்காட்டு:
:.

இங்கும் எதிரெண் அடுக்குகள், குறிப்பாக  &minus;1, மடங்கைக் குறிக்காமல் நேர்மாறுச் சார்பைக் குறிக்கும்:

:tan&minus;1 = arctan (≠ 1/tan).

## மாற்றுக் குறியீடுகள்

* பெரும்பாலான கணிதவியலாளர்கள்  என்பதற்குப் பதில் தொகுப்புக் குறி சிறுவட்டத்தை விட்டுவிட்டு *gf* எனக் குறிக்கின்றனர்.
*இருபதாம் நூற்றாண்டின் இடைக்காலத்தில் சில கணிதவியலாளர்கள், முதலில் சார்பு *f* ஐயும் அடுத்து சார்பு *g* -ஐயும் பயன்படுத்த வேண்டும் என்பதைச் சொல்வதற்கு  எனக் குறித்தல் குழப்பத்தை ஏற்படுத்துகிறது என எண்ணி குறியீட்டை மாற்றுவதற்கு முற்பட்டனர். அவர்கள் "*f*(*x*)" என்பதற்குப் பதிலாக "*xf*"எனவும் மற்றும் "*g*(*f*(*x*))" என்பதற்குப் பதிலாக "(*xf*)*g*" எனவும் பயன்படுத்தினர்.

## வெளி இணைப்புகள்
*"Composition of Functions" by Bruce Atwood, the Wolfram Demonstrations Project, 2007.

பகுப்பு:சார்புகளும் கோப்புகளும்
பகுப்பு:கணக் கோட்பாட்டு அடிப்படை கருத்துருக்கள்
பகுப்பு:ஈருறுப்புச் செயல்கள்
ஊராளி

**ஊராளி** என்னும் பழங்குடியினராவர் தமிழ்நாட்டின் நீலகிரி மாவட்டத்திலும், ஈரோடு மாவட்டம் சத்தியமங்கலம் பகுதியில் வாழ்கின்ற ஒரு தமிழகப் பழங்குடிகள் வகையைச் சேர்ந்தவர்கள். இவர்கள் அரையன், பில்லியன் என்னும் இரண்டு சகோதரர்களின் வம்சம் என்றும், இவர்கள் இருவரும் பாண்டிய அரசர்களுக்குக் குடை பிடித்தவர்கள் என்றும் கூறுவர். இவர்கள் மலையாளம்  கலந்த தமிழ் மொழியைப் பேசுகின்றார்கள். இவர்களில் கல்கட்டி, குப்பர், புங்கர், பேராதவர், மோரிகர், வெள்ளகர், உப்பிலிகள் என்று ஏழு குலங்களாகப் பிரிந்துள்ளனர் இம்மக்கள். இந்த ஏழு குலங்களுக்கும் ஒரு தலைவர் இருப்பதுபோல, ஏழு தெய்வங்களும் இருக்கின்றன. ஒரே குலத்தைச் சேர்ந்தவர்கள் உடன் பங்காளி உறவு முறையினராக உள்ளனர். இதனால் ஒரே குலத்துக்குள் திருமணம் செய்வது கிடையாது.

ஊராளி மக்களின் பொருளாதாரம் வேளாண்மை, கால்நடைகளை மேய்த்தல் ஆகிய இரண்டையும் சார்ந்தே இருக்கிறது. வேட்டை அனுமதிக்கப்பட்டிருந்த காலத்தில், ஒவ்வொரு குடும்பத்திலும் ஒரு துப்பாக்கி இருந்தது. ஆனால், இப்போது அவற்றை அரசாங்கத்திடம் ஒப்படைத்துவிடனர். இவர்களின் நிலங்கள் 19 ஆம் நூற்றாண்டின் தொடக்கத்தில் தேயிலை, காபி போன்ற பணப் பயிர்கள் பயிரிடுவதற்காக ஆங்கிலேயர்களால் பறிக்கப்பட்டன. விடுதலைக்குப் பிறகு பெரும் பணக்காரர்களும், வணிகர்களும், மேல்தட்டு சாதியினரும் இம்மக்களின் அறியாமையைப் பயன்படுத்தி நிலங்களைப் பிடுங்கிக்கொண்டனர். இன்றைக்கு அதே நிலங்களில் அன்றாடக் கூலிகளாக இருக்கின்றனர்.

## மேற்கோள்கள்

பகுப்பு:தமிழகப் பழங்குடிகள்
பகுப்பு:இந்தியப் பழங்குடிகள்
எருக்கலா

**எருக்கலா** என்ற பழங்குடியினம் குறவர் இன வகையைச் சார்ந்தது. இவர்கள் காஞ்சிபுரம் மாவட்டம் செங்கல்பட்டு பகுதியில் வாழ்கின்றனர். இவர்கள் மலையாளம் கலந்த தமிழ்  கலப்பு மொழியை பேசி வருகின்றனர். இவர்களுடைய உணவு பன்றி இறைச்சியும், கேழ்வரகு களியும் ஆகும். இவர்கள்  கிழங்கு வகைகள், பால், முட்டை, போன்றவற்றை மிக குறைவாக பயன்படுத்துகின்றனர். இவர்களிடம் வைணவ வழிபாட்டுத் தாக்கம் உள்ளது.

## எருக்கலா இன வகைகள்

* மூச்சுகுறு பிரிவு   - இவர்களுடைய தொழில் குறி சொல்வது.
* ஓரங்குரு வகை   - இவர்களுடைய தொழில் கூடைமுடிவது, பன்றி வளர்ப்பது.
* நாகுகுறு வகை      நாடோடி வாழ்க்கை வாழ்கின்றனர்.
* உத்லவாறு வகை  - இவர்களுடைய தொழில் உறி செய்வது.
* கோதலவாகு வகை - இவர்கள் குரங்கை வைத்துப் பிழைப்பு நடத்துகின்றனர்.

பகுப்பு:இந்தியப் பழங்குடிகள்
முள்ளுகுறும்பர்

**முள்ளுகுறும்பர்** என்னும் பழங்குடியினர் குறும்பர் இன வகையைச் சார்ந்தவர்கள். இவர்கள் நீலகிரி மாவட்டத்தில் கூடலூர் பகுதியில் வாழ்கின்றனர். இவர்களுடைய வம்சம் அர்ஜுனனுக்கு வரமளித்த சிவவேடனின் வம்சம் என்றும் கூறுவர். இவர்களுடைய வாழ்வுமுறை குரும்பர்களிடமிருந்து வேறுபட்டு உள்ளது. இவர்கள் கன்னடம்  அல்லது மலையாளம் கலந்த கலப்பு மொழியைப்  
பேசிவருகின்றனர். இவர்களின் தொழில் காட்டில் வேட்டையாடுதல்.

பகுப்பு:தமிழகப் பழங்குடிகள்
 பகுப்பு:இந்தியப் பழங்குடிகள்
மன்னான்

**மன்னான்** இனப் பழங்குடியினர் தமிழ்நாட்டில் உள்ள திண்டுக்கல் மாவட்டத்தைச் சார்ந்த  கொடைக்கானல் மலைப் பகுதியில் வாழ்கின்றனர். இவர்கள் பாண்டிய நாட்டுக் கலவரத்தின் போது இங்கு இடம் பெயர்ந்ததாகக் கூறுவர். இவர்கள் தமிழ் கலந்த கிளை மொழியை பேசுகின்றனர். இவர்கள் தங்களுடைய தெய்வமாக மீனாட்சியை வணங்குகின்றனர். இவர்கள் மார்கழி மாதத்தை ஆண்டின் முதல் மாதமாக கொள்கின்றனர்.

பகுப்பு:தமிழகப் பழங்குடிகள்
 பகுப்பு:இந்தியப் பழங்குடிகள்
அரநாடன்

**அரநாடன்** (*Aranadan*) அல்லது **அரநாடான்** எனப்படுவோர் தமிழ்நாடு மற்றும் கேரளா ஆகிய மாநிலங்களில் வாழுகின்ற ஒரு பழங்குடியினர் ஆவர். 

இவர்கள் கோவை மாவட்டத்தைச் சேர்ந்த ஆனைமலையில் வாழ்கின்றனர். பாம்பிலிருந்து எண்ணெய் தயாரிக்கும் நுட்பத்தை அறிந்ததினால், இவர்கள் அரநாடன் என்னும் பெயர் பெற்றனர். இவர்கள் மலையாளம் கலந்த கிளை மொழி ஒன்றைப் பேசுகின்றனர். இவர்கள் வேட்டையாடுதல் மற்றும் விலங்குகளை சேகரிப்பதை அடிப்படையாகக் கொண்ட பாரம்பரிய வாழ்க்கை முறையைக் கொண்ட ஒரு பழங்குடி இனத்தைச் சேர்ந்தவர்கள்.

இவர்கள் தமிழ்நாடு அரசு இடவொதுக்கீட்டு பட்டியலில், பட்டியலிடப்பட்ட பழங்குடிகள் வகுப்பில் உள்ளனர்.

## மேற்கோள்கள்

பகுப்பு:தமிழகப் பழங்குடிகள்
பகுப்பு:இந்தியப் பழங்குடிகள்
பகுப்பு:கேரளப் பழங்குடிகள்
அலுகுறும்பர்

**அலுகுறும்பர்** (*Alu Kurumbas*) என்னும் பழங்குடியினர் தமிழகப் பழங்குடிகள் வகையைச் சேர்ந்தவர்கள். இவர்கள் நீலகிரி மலையில் வசித்து வருகின்றனர். இவர்களுடைய மூதாதையர்கள் பழைய பல்லவ மரபினை சேர்ந்தவர்கள் என்று கூறுகின்றனர். இவர்கள் கன்னடம் கலந்த கலப்பு மொழி ஒன்றைப் பேசிவருகின்றனர். இவர்கள் பெட்டகுறும்பர் எனவும், முள்ளு குறும்பர் என்றும்  அழைக்கப்படுகின்றன்ர். யானைகளை பிடிப்பது  இவர்களது தொழில் ஆகும். யானைகளின் எண்ணிக்கையை கணக்கிடுவோர் இவர்களை நாடிபோகின்றனர். ஏனெனில் இவர்கள் யானைகளை இனம் பிரித்து அடையாளம் காட்டுகின்றனர்.

## வாழ்கை நிலை
பாரம்பரியமாக ஆலு குரும்பர்கள் வேட்டையாடிகளும், தோட்டக்கலை வல்லுநர்களும் ஆவர். இவர்கள் தங்கள் முக்கிய உணவுப் பயிர்களான கேழ்வரகு, சாமை, தினை, கம்பு போன்ற சிறுதானியங்களையும், காராமணி போன்ற பருப்பு வகைகளை பயிரிட்டு வழ்ந்து பெரும்பாலும் தன்னிறைவு பெற்றவர்களாக வாழ்ந்துவந்தனர். ஆனால் பிற்காலத்தில் இவர்களின் கிராமங்களுக்கு அருகிலுள்ள காடுகள் காபி மற்றும் தேயிலைத் தோட்டங்களாக மாற்றப்பட்ட பிறகு இவர்களின் தற்சார்பு வழ்க்கையில் மாற்றம் ஏற்பட்டது. வேளாண் நில உரிமையாளர்களாக இருந்து திடீரென்று தோட்டத் தொழிலாளிகளாக மாறிப்போயினர்.

## ஓவியப் பாரம்பரியம்
நீலகிரி மாவட்டத்தின் கோத்தகிரி பகுதியில் எழுத்துப்பாறை என்ற இடத்தில் 3,000 ஆண்டுகள் பழமையான பாறை ஓவியங்கள் உள்ளன. இது முதன்முதலில் 1984 ஆம் ஆண்டு அமெரிக்க மானுடவியலாளர் ஆலன் சாக்கரெல் என்பவரால் கண்டுபிடிக்கப்பட்டது. தொல்லியல் ஆய்வாளர்கள் அவை வரலாற்றுக்கு முந்தையவை, அதாவது புதிய கற்காலத்தைச் சேர்ந்தவை என்று கூறுகின்றனர்.

ஆலு குறும்பர்கள் அந்த தளத்தில் உள்ள 'மானுட உருவத்தை' தங்கள் 'மூதாதையர் ஆவி' என்று வணங்குகிறனர். மேலும் ஆண்டுதோறும் சடங்கு வழிபாட்டில் அந்த உருவத்தை மீண்டும் தொட்டு அல்லது மீண்டும் வரைவதன் மூலம் அதை மீண்டும் புத்துயிர்பெற முடியும் என்று நம்புகிறனர்.

இவர்களின் ஓவியங்கள் பெரும்பாலும் இவர்களின் வாழ்க்கை முறையில் உள்ள சடங்கு அம்சங்கள் சித்தரிக்கின்றன. இயற்கை, இலைகளாலும் மரத்தாலும் ஆன வீடுகள், உணவு தானியங்களை உலர்த்தும் பெண்கள், தேன் சேகரிக்கும் ஆண்கள், திருமணச் சடங்குகள், கோழிகள், காட்டில் சுற்றித் திரியும் விலங்குகள் ஆகியவை இந்த அற்புதமான கலை பாணியில் இடம்பெற்றுள்ள கருப்பொருள்களில் சிலவாகும்.

## மேற்கோள்கள்

பகுப்பு:தமிழகப் பழங்குடிகள்
பகுப்பு:இந்தியப் பழங்குடிகள்
மாம்பழக்கவிச்சிங்க நாவலர்

**மாம்பழக்கவிச்சிங்க நாவலர்** அல்லது **பழனி மாம்பழக் கவிராயர்** என்பவர் பழனியைச் சேர்ந்தவர். இளம் வயதிலேயே அம்மை நோயால் கண்பார்வையை இழந்தாலும் மற்றவர்களின் உதவியுடன் தமிழைக் கற்றவர். ஒரு முறை காதால் கேட்டவற்றை அப்படியே உள்வாங்கிக் கொள்ளும் திறமை பெற்றிருந்தமையால் இவரை *ஏகசந்தக் கிரஹி* என்றழைத்தனர். வெண்பா மற்றும் சிலேடை பாடுவதில் மாம்பழக்கவி வல்லவராய் விளங்கினார்.

முத்துராமலிங்க சேதுபதி போன்ற வள்ளல்களால் இவர் ஆதரிக்கப்பட்டார்.

## மேற்கோள்கள்

பகுப்பு:தமிழ்ப் புலவர்கள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
அரிட்டாபட்டி, மதுரை

**அரிட்டாபட்டி** என்பது இந்தியாவின் தமிழ்நாட்டின்,   மதுரை மாவட்டம், மேலூர் வட்டம், மேலூர் ஊராட்சி ஒன்றியம், அரிட்டாபட்டி ஊராட்சியில் அமைந்துள்ள ஒரு கிராமம் ஆகும். இது மேலூருக்கு மேற்கே 9 கிலோ மீட்டர் தொலைவிலும்; மதுரை நகரத்திலிருந்து 27 கிலோ மீட்டர் தொலைவிலும் அமைந்துள்ளது.  

அழகர்மலைக்கும், பெருமாள் மலைக்கும் உள்ள பகுதியில் அரிட்டாபட்டி பல்லுயிர் சூழலியல் பாரம்பரியத் தளம் உள்ளது. அரிட்டாப்பட்டி மலையில்  சமணர் படுகைகள், மகாவீரர் சிற்பம், கிமு இரண்டாம் நூற்றாண்டு தமிழ்ப் பிராமி கல்வெட்டுக்கள், பாண்டியர் காலத்து வட்டெழுத்து கல்வெட்டுக்கள் உள்ளது.

## இதனையும் காண்க
* அரிட்டாபட்டி கல்வெட்டுகள்
* அரிட்டாபட்டி ஊராட்சி
* அரிட்டாப்பட்டி மலை
* அரிட்டாபட்டி பல்லுயிர் சூழலியல் பாரம்பரியத் தளம்

## இவற்றையும் பார்க்க
* அரிட்டாபட்டி மலை, மதுரை

பகுப்பு:மதுரை மாவட்டத்திலுள்ள கிராமங்கள்
கொரிய மக்கள் இராணுவம்

**கொரிய மக்கள் இராணுவம்** (), பொதுவாக  வடகொரியாவில் **இன்மின் கன்** அறியப்படுவது (தமிழ்: **மக்கள் இராணுவம்**), ஆனது கொரிய ஜனநாயக மக்கள் குடியரசின் ஒருங்கிணைந்த ஆயுதப்படைகள் ஆகும். டிசம்பர் 2011 வரை, கிம் ஜோங்-இல் கொரிய மக்கள் இராணுவத்தின் உச்ச படைத்தலவைராகவும், தேசிய பாதுகாப்பு குழுவின் தலைவராகவும் இருந்தார். கொரிய மக்கள் இராணுவம் ஐந்து பிரிவுகளைக் கொண்டுள்ளது, அவையாவன  (I) கொரிய மக்கள் இராணுவ தரைப்படை, (II) கொரிய மக்கள் கடற்படை, (III) கொரிய மக்கள் வான்படை, (IV) வியூக ஏவுகணைப் படை, (V) வட கொரிய சிறப்புச் செயல்பாடுகள் படை.

கொரிய மக்கள் இராணுவத்தின் ஆண்டு செலவுத் திட்டம் தோராயமாக ஆறு பில்லியன் ஐக்கிய அமெரிக்க டாலர் ஆகும்.  ஐக்கிய அமெரிக்காவின் அறிவியல் மற்றும் அனைத்துலக பாதுகாப்பு நிறுவன அறிக்கைப்படி வட கொரியா இரண்டு முதல் ஒன்பது வரையிலான அணுகுண்டுகளைத் தயாரிக்கவல்ல பிளவுப் பொருட்களை கொண்டுள்ளதாக கூறப்படுகிறது. வட கொரியாவின் சொங்குன் ("இராணுவம் முதலில்") கொள்கை கொரிய மக்கள் இராணுவத்தை அரசு மற்றும் சமூகத்தில் ஒரு முதன்மை இடத்தில் வைத்துள்ளது.

## மேற்கோள்கள்

பகுப்பு:வடகொரியப் படைத்துறை
கடலாடி (வட்டம்)

** கடலாடி  வட்டம்** , தமிழ்நாட்டின் இராமநாதபுரம் மாவட்டத்தில்  உள்ள 9 வருவாய் வட்டங்களில் ஒன்றாகும்.  இந்த வட்டத்தின் தலைமையகமாக கடலாடி நகரம் உள்ளது. 
இவ்வட்டத்தில் கடலாடி ஊராட்சி ஒன்றியம் உள்ளது.

இந்த வட்டத்தின் கீழ் எஸ். தாரைக்குடி, சாயல்குடி, ஆப்பனூர், கடலாடி, மேலச்செல்வனூர் மற்றும் சிக்கல் எனும் 6  உள்வட்டங்களும்  45 வருவாய் கிராமங்களும் உள்ளது.  அவைகள்: 

# A. நெடுங்குளம்
# A.உசிலங்குளம்
# அளவங்குளம் 
# ஆப்பனூர் 
# அவந்தாண்டை
# ஏர்வாடி 
# இருவேலி
# இதம்பாடல்
# K .வேப்பங்குளம்
# கடலாடி 
# கடுகுசந்தை 
# கண்ணிரஜபுரம் 
# கீழக்கிடாரம் 
# கீழச்செல்வனூர்
# கீரந்தை 
# கொக்கரசன் கோட்டை
# கொண்டுநல்லான்பட்டி
# குறிச்சிகுளம்
# குதிரைமொழி
# M .கரிசல்குளம் 
# மாரந்தை மாரியூர்
# மீனங்குடி
# மேலக்கிடாரம்
# மேலச் செல்வநூர்
# கீழச் செல்வநூர்
# மூக்கையூர்
# நரிப்பையூர் 
# ஓரிவயல் 
# ஒருவாநேந்தல் 
# பணிவாசல் 
# பெயக்களம்
# பெரியகுளம்
# பிராமனங்குளம்
# புனவாசல் 
# S .தரைக்குடி
# S .வாகைக்குளம் 
# சாயல்குடி 
# சிக்கல்
# சிப்பிகுளம்
# சிரைக்குளம்
# T .கரிசல்குளம் 
# திருமால் கந்தன் கோட்டை 
# T .வேப்பங்குளம்
# தனிச்சியம்
# வாலிநோக்கம் 

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 145,277   மக்கள்தொகை கொண்டது. மக்கள்தொகையில்  73,448  ஆண்களும்,  71,829  பெண்களும் உள்ளனர்.  34,065  குடும்பங்கள்  கொண்ட இவ்வட்ட மக்கள்தொகையில்  89.8%  மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 76.65% மற்றும் பாலின விகிதம் 1,000 ஆண்களுக்கு,  978 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை   15789  ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு,  952 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே  19,634 மற்றும்  12 ஆகவுள்ளனர். மக்கள்தொகையில் இந்துக்கள் 74.81% %, இசுலாமியர்கள் 17.29%, கிறித்தவர்கள் 7.62%   மற்றும் பிறர் 0.29% ஆகவுள்ளனர்.

## மேற்கோள்கள்

பகுப்பு:இராமநாதபுரம் மாவட்ட வட்டங்கள்
பிராசாத மாலை

பிராசாத மாலை 
என்னும் நூல் 16-ஆம் நூற்றாண்டில் வாழ்ந்த கமலை ஞானப்பிரகாசர் அவர்களால் இயற்றப்பட்டது. 

பரம்பொருளை அடைவதற்குரிய நெறிகள் என்று இந்து சமயத்திலிலேயே பல்வேறு பிரிவுகள் பல்வேறு நெறிகளைக் காட்டுகின்றன. 
 உணவுப் பொருள்களைச் சாத(க)ம் செய்து உண்கிறோம்
 அதுபோல,
 பிராண வாயுவைச் சாத(க)ம் செய்து உடலுக்கு வலிமையாக்கிக்கொள்வது 'பிராசாதம்'
;13-ஆம் நூற்றாண்டு
அவற்றுள் சரியை, கிரியை, யோகம், ஞானம் என்னும் நான்கு நெறிகளை சிவஞான சித்தியார் காட்டியது. எனினும் ஞானநெறியை மட்டும் விரிவாகப் பேசியது. 
; 14-ஆம் நூற்றாண்டு
தத்துவப் பிரகாசம் கிரியை நெறியை விரித்துரைக்கும் நூல்.
## யோகம் என்னும் புலன்ஒடுக்கி
*சிவஞான சித்தியார் என்னும் யோகத்தைப் ‘புலனொடுக்கி’ எனக் குறிப்பிடுகிறது.  இந்த நூலில் கிரியையை விளக்கும் பாடல்கள் 6-ம், யோகத்தை விளக்கும் பாடல்கள் 18-ம் உள்ளன. 
*பதஞ்சலி வழியைப் பின்பற்றுவது அட்டாங்கயோகம். சைவம் இவற்றை யோக நெறியின் தொடக்கப் படிகள் எனக் கொள்கிறது. 
*சைவம் காட்டுவது பிரசாத யோகம். இதில் 16 கலை உறுப்புகள் உள்ளன. 

என்பன அவை.
*பிராண வாயுவை இயங்கச் செய்வது பிராசாத யோகம்.
*தத்துவப் பிரகாசம் என்பது அட்டாங்க யோகப் படிகளைக் கூறி அதற்கு மேல் இந்தப் பிரசாத யோகத்தையும் கூறும்.

## பிராசாதம் பற்றிய தனிநூல்
*பிராகாச அகவல். காவை அம்பலவாணத் தம்பிரான் இயற்றியது. 14-ஆம் நூற்றாண்டு. 
*இதற்கு அம்பலவாண தம்பிரானின்  மாணாக்கர் செய்த பழைய உரையும் உண்டு.
*பிராரசாத தீபம், 15-ஆம் நூற்றாண்டு (37 விருத்தங்கள்)
இவை மிக விரிவானவை

பிராசாத மாலை என்னும் கமலை ஞானப்பிரகாசர் நூல் 11 எண்சீர் விருத்தங்களைக் கொண்ட நூல்.  சுருக்கமானது. 

மூச்சுப் பயிற்சியின் 16 கலைகளுக்கும் 

ஆகியவற்றைக் கூறுகிறது.

## குறிப்பு
*வடமொழியில் பிராசாத ஷட்கம் என்னும் நூல் உள்ளது.
*இதனை கமலை ஞானப்பிரகாசரின் மாணவர் குருஞான சம்பந்தர் தமிழில் 7 பாகங்களாக மொழிபெயர்த்துள்ளார்.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
மேகலிங்க சாஸ்தா திருக்கோவில், திருநெல்வேலி

**மேகலிங்க சாஸ்தா திருக்கோவில்** மற்றும் அடுக்கு சுடலை மாடன் திருக்கோவில் சிந்துபூந்துறை, திருநெல்வேலியில் 
தாமிரபரணி நதிக்கரையில் அமைந்துள்ளது. பூரணா தேவி மற்றும் புஷ்கலா தேவியருடன் சுயம்பு லிங்கமான மேகலிங்க சாஸ்தா காட்சி தருகிரார். இக்கோவிலுடன் இணைந்த அடுக்கு சுடலை மாடன் கோவில் மற்றும் பேச்சியம்மன், அய்யனார் போன்ற இதர பரிவார மூர்த்திகளும் கோவில் நிர்வாகத்தினரால் பாதுகாக்கப்பட்டு வருகின்றன. கடந்த 1996 ம் ஆண்டு மேகலிங்க சாஸ்தா மற்றும் இதர தெய்வங்களுக்கும் கும்பாபிஷேகம் நடைபெற்றது.

பகுப்பு:திருநெல்வேலி மாவட்டத்திலுள்ள கிராமக் கோயில்கள்
அரிட்டாபட்டி மலை, மதுரை

**அரிட்டாபட்டி மலை**  இந்தியாவின் தமிழ்நாடு மாநிலத்தில் மதுரை மாவட்டத்தில் அமைந்துள்ளதும் பெரும்பகுதி கல்லால் ஆனதுமான ஒரு மலைக் குன்று ஆகும். மதுரைக்கு வடக்கே  17 கிலோ மீட்டர் தொலைவில் அமைந்துள்ள இந்த மலையை திருப்பிணையன் மலை என்று சமணக் கல்வெட்டுக்கள் குறிக்கின்றன. சமணர் காலக் குகைகள் மற்றும் பாண்டியர் காலக் குடைவரை கோவில்கள் இங்கு அமைந்துள்ளன. இம்மலைப்பகுதிகளில் அரிட்டாபட்டி பல்லுயிர் சூழலியல் பாரம்பரியத் தளம் உள்ளது.

## அமைவிடம்
அழகர்மலைக்கும், பெருமாள் மலைக்கும் இடையே, மேலூருக்கு மேற்கே 9 கிலோ மீட்டர் தொலைவிலும்; மதுரையிலிர்ந்து 27 கிலோ மீட்டர் தொலைவிலும் உள்ள அரிட்டாபட்டி ஊராட்சியில் அமைந்துள்ளது. 

## வரலாறு
அரிட்டாபட்டி மலையின் குகை தளத்தில் இரண்டாயிரம் ஆண்டுகள் பழமையான சமணர் படுக்கையும், தீர்த்தங்கரர் சிற்பமும், தமிழ் பிராமி கல்வெட்டும் உள்ளன. 1300 ஆண்டுகள் பழமையான வட்டெழுத்து கல்வெட்டும், பாண்டியன் காலத்து குடை வரைக் கோயில் ஒன்றும் காணப்படுகிறது. 16ம் நூற்றாண்டைச் சார்ந்த தாமிர செப்பேடுகளும் இங்கு கிடைத்துள்ளன. சமணர்களுக்கு பாண்டியன் நெடுஞ்செழியன் மதுரையைச் சுற்றியுள்ள மலைப்பகுதிகளில் உறைவிடம் அமைத்து கொடுத்ததாகவும் இங்குள்ள வரலாற்று ஆதரங்கள் தெரிவிகின்றன இந்த மலை மதுரை மாவட்டம் மேலூர் அருகில் உள்ளது..

## சமணர் படுக்கையும், தீர்த்தங்கரர் சிற்பமும்
குகைத்தளத்தின் வெளிப்புறம் முக்குடைக்குக் கீழே அர்த்தபரியாங்காசனத்தில் அமர்ந்த தீர்த்தங்கரரின் உருவம் ஒன்று பாறையில் புடைப்புச் சிற்பமாகக் காட்சியளிக்கிறது. இதனைக் கி.பி. பத்தாம் நூற்றாண்டளவில் அச்சணந்தி என்ற முனிவர் செய்வித்துள்ளார். திருப்பிணையன் மலையில் இருந்த பொற்கோட்டுக்கரணத்தார் பெயரால் செய்யப்பட்ட இத்திருமேனிக்குப் பாதிரிக்குடி ஊரவையினர் காவலாக இருந்துள்ளதை அதனடியில் பொறிக்கப்பட்ட வட்டெழுத்துக் கல்வெட்டு தெரிவிக்கிறது.

### தமிழ் பிராமி கல்வெட்டு
இங்கு காணப்படும் பிராமி கல்வெட்டின் மூலம் ‘நெல்வேலி சழிவன் அதினன் வெளியன்' என்பவர் இச்சமண பள்ளியை உருவாக்கியதாகத் தெரிகிறது.

## குடை வரை கோயில்
மலையைக் குடைந்து செய்யப்பட குடைவரை கோவில் ஒன்றும் இந்த மலையில் உள்ளது. இக்கோயில் ஏழாம் நூற்றாண்டைச் சேர்ந்தது ஆகும். இக்கோயில் வாயிலில் துவாரகபாலகர்களும் , குடை வரையின் வெளிமுகப்பில் விநாயகரும் , கோவிலின் உள்ளே சிவலிங்கமும், இலகுலீசர் சிலைகளும் உள்ளது. இக்கோயில் அருகில் சிறு மண்டபத்தில் ஒரு பெண் தெய்வம் உள்ளது. அம்மண்டபம் தற்போது இடைச்சி மண்டபம் என அழைக்கப்படுகிறது. இக்கோவில் அருகில் பல சுனைகள் உள்ளன. இவை தீர்த்தச் சுனை நீர் என அழைக்கபடுகிறது.

## புகைப்படத்தொகுப்பு

File:குடவரை சிவலிங்கம்.JPG|குடைவரை சிவலிங்கம்
File:தீர்த்தங்கரர் சிற்பம்.JPG|தீர்த்தங்கரர் சிற்பம்
File:தீர்த்தங்கரர் புடைப்புச் சிற்பம்.JPG|தீர்த்தங்கரர் புடைப்புச் சிற்பம்
File:மகாவீரர்.JPG|மகாவீரர்
File:இடைச்சி அம்மன்.JPG|இடைச்சி அம்மன்
File:விநாயகர் புடைப்புச் சிற்பம்.JPG|விநாயகர் புடைப்புச் சிற்பம்
File:லகுலீசர் புடைப்புச் சிற்பம்.JPG|லகுலீசர் புடைப்புச் சிற்பம்


## இதனையும் காண்க
* அரிட்டாபட்டி பல்லுயிர் சூழலியல் பாரம்பரியத் தளம்
* அரிட்டாபட்டி கல்வெட்டுகள்

## ஆதாரங்கள்


## வெளி இணைப்புகள்
* Arittapatti and its powerful History
*http://tdharumarajan.blogspot.in/2011/09/1.html
*  விக்கிமேப்பியாவில் அரிட்டாபட்டி மலை அமைவிடம்

பகுப்பு:தமிழ்நாட்டில் உள்ள மலைகள்
பகுப்பு:தமிழ் பிராமிக் கல்வெட்டுகள்
பகுப்பு:இந்தியக் கல்வெட்டுகள்
பகுப்பு:வட்டெழுத்துக் கல்வெட்டுகள்
ஐரோப்பிய காற்பந்துச் சங்கங்களின் ஒன்றியம்

**ஐரோப்பிய கால்பந்து சங்கங்களின் ஒன்றியம் ** (*Union of European Football Associations*, , பரவலான இதன் சுருக்கம்  **யூஈஎஃப்ஏ** ) ஐரோப்பாவில் கால் பந்தாட்டத்திற்கான நிருவாக அமைப்பாகும். 53 தேசிய கால்பந்து சங்கங்கள்  இதில் அங்கம் வகிக்கின்றன. இந்த அமைப்பு ஐரோப்பாவின் தேசிய கால்பந்து சங்கங்களின் சார்பாக பன்னாட்டு விளையாட்டு அமைப்புகளில் சயல்படுகிறது. தவிர, தேசிய சங்கபோட்டிகளை நடத்துவதையும், பரிசுத்தொகைகள், ஊடக உரிமங்கள் மற்றும் பிற விதிமுறைகளைக் கட்டுப்படுத்துகிறது. யூஏஃபா ஐரோப்பிய சாம்பியன்ஷிப், யூஏஃபா தேசங்களின் லீகு, யூஏஃபா சாம்பியன்சு லீகு, யூஏஃபா யூரோப்பா லீகு, யூஏஃபா யூரோப்பா கான்ஃபரன்சு லீகு, யூஏஃபா சூப்பர் கோப்பை முதலிய போட்டிகளையும் நடத்தி வருகிறது.  

யூஈஃப்ஏ 1954ஆம் ஆண்டில் சுவிட்சர்லாந்தின் பாசல் நகரில் துவங்கியது. *எப்பெ சுவார்ட்சு* முதல் தலைவராகவும் *ஆன்றி டிலௌனய்* முதல் பொதுச் செயலாளராகவும் பணியாற்றினர். தற்போது தலைவராக முன்னாள் சுலோவேனிய காற்பந்து சங்க தலைவராக இருந்த அலெக்சாந்தெர் செஃபெரின் பணியாற்றுகிறார். 

## மேலும் பார்க்க
*பன்னாட்டுக் கால்பந்து சங்கங்களின் கூட்டமைப்பு
*ஆசிய கால்பந்துக் கூட்டமைப்பு
*ஆப்பிரிக்க கால்பந்துக் கூட்டமைப்பு
*ஓசியானியா கால்பந்துக் கூட்டமைப்பு
*தென்னமெரிக்க கால்பந்துக் கூட்டமைப்பு
*வட, மத்திய அமெரிக்க மற்றும் கரீபியன் கால்பந்துக் கூட்டமைப்பு

## மேற்கோள்கள்


## வெளி இணைப்புகள்

* UEFA homepage
* Union of European Football Association, Soccerlens.com. Retrieved: 9 October 2010]

பகுப்பு:கால்பந்தாட்ட அமைப்புகள்
பெரும் துப்புரவாக்கம்

**பெரும் துப்புரவாக்கம்** (*Great Purge*) என்பது சோவியத் ஒன்றியப் பொதுவுடைமைக் கட்சியின் மத்திய குழுச் செயலராக முழு அதிகாரம் செலுத்திய ஜோசப் ஸ்டாலின் 1937-1938 ஆண்டுகளில் வன்முறையைக் கையாண்டு அரசியல் எதிரிகளை அடக்கிக் கொன்று தன் அதிகாரத்தை நிலைநிறுத்த கையாண்ட செயலைக் குறிக்கிறது.

## பயங்கரவாத நடவடிக்கைகள்

பெரும் துப்புரவாக்கத்தின்போது கீழ்வரும் பயங்கரவாத நடவடிக்கைகள் செயல்படுத்தப்பட்டன:
*பொதுவுடைமைக் கட்சியையும்  அரசையும் சார்ந்த எண்ணிறந்த அதிகாரிகள் பதவியிலிருந்து நீக்கப்பட்டு கொல்லப்பட்டனர்.
*குடியானவர்கள் ஒடுக்கப்பட்டனர்.
*சிவப்புப் படையினர் என்று அழைக்கப்பட்ட செஞ்சேனையின் தலைவர்கள் கொல்லப்பட்டனர்.
*எந்த அமைப்பையும் சாராத சாதாரண மக்களை அரசு காவல்துறையினர் சந்தேகக் கண்களோடு நோக்கி, அவர்கள் ஆட்சியைக் கவிழ்க்க சதிசெய்தார்கள் என்று கூறி அவர்கள்மீது குற்றம் சாட்டி, விசாரணை இன்றிச் சித்திரவதை செய்து கொலை செய்தனர். 

## பெரும் துப்புரவாக்கத்தின் வேறு பெயர்கள்

1937-1938 ஆண்டுகளில் சோவியத் யூனியனில் ஸ்டாலின் ஆட்சியின்போது நிகழ்ந்த ஒடுக்குமுறையை உருசிய வரலாற்றாசிரியர்கள் "யேஷோவ்ச்சீனா" () என்று குறிப்பிடுகின்றனர். அதற்கு "யேஷோவ் ஆட்சி" என்று பொருள். அதாவது, அந்த  ஒடுக்குமுறை நடந்த  காலத்தில் சோவியத் இரகசியக் காவல்துறைக்குத் (NKVD) தலைவராக இருந்தவர் நிக்கோலாய் யேஷோவ் ஆவார்.

பெரும் துப்புரவாக்கத்தின் வரலாற்றை நூலாக வடித்த இராபர்ட் காண்குவெஸ்ட்  (Robert Conquest) என்பவர் தாம் 1968இல் எழுதி வெளியிட்ட நூலுக்கு "பெரும் பயங்கரம்" (The Great Terror) என்று பெயர் கொடுத்தார். அதிலிருந்து, பெரும் துப்புரவாக்கம் மேலைநாடுகளில் "பெரும் பயங்கரம்" என்று அழைக்கப்படுகிறது.

பிரெஞ்சுப் புரட்சியின் காலம் "பயங்கரத்தின் காலம்" (*period of terror*) என்று அழைக்கப்பட்டதையும் கருத்தில் கொண்டே மேற்கூறிய  "பெரும் பயங்கரம்" என்னும் பெயர் வழங்கப்படலாயிற்று.

## குறிப்புகள்

## மேலாய்வுக்கு
### நூல்கள்
* 
* A. Artizov, Yu. Sigachev, I. Shevchuk, V. Khlopov under editorship of acad. A. N. Yakovlev. *Rehabilitation: As It Happened. Documents of the CPSU CC Presidium and Other Materials. Vol. 2, February 1956–Early 1980s*. Moscow, 2003.
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### திரைப்படங்கள்
* *Eternal Memory: Voices From the Great Terror*. 1997. 16&nbsp;mm feature film directed by Pultz, David. Narrated by Meryl Streep. USA.

## வெளி இணைப்புகள்

* ''The Case of Bukharin'' Transcript of Nikolai Bukharin's testimonies and last plea; from “The Case of the Anti-Soviet Block of Rights and Trotskyites”, Red Star Press, 1973, page 369-439, 767-779
* Actual video footage from Third Moscow Trial
*Nicolas WerthCase Study:The NKVD Mass Secret Operation n° 00447 (August 1937 – November 1938)
* "Documenting the Death Toll: Research into the Mass Murder of Foreigners in Moscow, 1937–38" By Barry McLoughlin, American Historical Association, 1999

பகுப்பு:சோவியத் ஒன்றியம்
பகுப்பு:உருசியாவின் வரலாறு
ஆர்த்திப் பிரபந்தம்

**ஆர்த்திப் பிரபந்தம்** 15-ஆம் நூற்றாண்டில் தோன்றிய நூல். மணவாள மாமுனிகள் என்பவரால் இயற்றப்பட்டது.

## நூல்
* ஆர்த்தி என்பது உலகளந்த பெருமானின் திருவடிகளைக் குறிக்கும். 

இதில் 60 பாடல்கள் உள்ளன. இவை வெண்பா, விருத்தம், கலித்தாழிசை, கலிப்பா ஆகிய பாவினங்களால் ஆனவை. 

எல்லாப் பாடல்களும் ‘எதிராசர்’ என்னும் பெயரைச் சொல்லி வேண்டுகின்றன. எதிராசர் என்பது வைணவ ஆசாரியன் இராமானுசர் பெயர்களில் ஒன்று. சில பாடல்களில் இவர் தன் ஆசிரியர் திருமலையாழ்வார் என்பவரையும் போற்றியுள்ளார்.

## காட்டு - பாடல் 1

தேசம் திகழும் திருவாய் மொழிப்பிள்ளை
மாசில் திருமலையாழ் வார்என்னை – நேசத்தால்
எப்படியே எண்ணியுன்பால் சேர்த்தார் எதிராசா
அப்படியே நீசெய்(து) அருள். 

## காட்டு - பாடல் 2

இன்னம் எத்தனை காலம் இந்த உடம்புடன் யான் இருப்பன்
:இன்னபொழுது உடம்பு விடும் இன்னபடி அதுதான்
இன்னவிடத்தே அதுவும் என்னும் இவையெல்லாம்
:எதிராசா! நீ அறிதி யான் இவை ஒன்றறியேன்
என்னை இனி இவ்வுடம்பை விடுவித்து உன் அருளால்
:ஏராரும் வைகுந்தத்தேற்ற நினைவு உண்டேல்
பின்னை விரையாமல் மறந்து இருக்கிறதென்? பேசாய்
:பேதைமை தீர்த்து என்னை அடிமை கொண்ட பெருமானே 

## நூலின் பெருமை
* எம்பெருமான் திருவடிகளே சரணம் 
* ஜீயர் திருவடிகளே சரணம் 

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
டொடோமா

**டொடோமா** (), உத்தியோகபூர்வமாக **டொடோமா நகர மாவட்டம்**, தன்சானியாவின் தலைநகரம் ஆகும். இது டொடோமா பிரதேசத்தினதும் தலைநகரம் ஆகும். 2002 மக்கட்டொகைக் கணக்கெடுப்பின் படி இதன் மக்கள் தொகை 324,327 ஆகும். 1973இல் தலைநகரை தாருஸ்ஸலாமிலிருந்து டொடோமாவுக்கு மாற்றத் திட்டமிடப்பட்டது. தன்சானியாவின் தேசிய சட்டசபை 1996இல் டொடோமோவுக்கு மாற்றப்பட்டது. எனினும் பெரும்பாலான அரச அலுவலகங்கள், வர்த்தகத் தலைநகரமான தாருஸ்ஸலாமிலேயே உள்ளன.

## மேற்கோள்கள்


பகுப்பு:தான்சானியா
பகுப்பு:ஆப்பிரிக்கத் தலைநகரங்கள்
எரவல்லன்

**எரவல்லன்** அல்லது **எரவள்ளன்** (*Eravallan*) எனப்படுவோர் கேரளா மற்றும் தமிழகத்தில் வாழுகின்ற ஒரு பழங்குடியினர் ஆவர். இவர்கள் தமிழ்நாடு மாநிலத்தில், கோவை  மாவட்டத்தைச் சேர்ந்த மலைப் பகுதியில் வாழ்கின்றனர். இவர்களை **வில்லுவேடன்** என்றும் அழைப்பர். இவர்களுடைய மொழி தமிழாக இருந்தாலும், மலையாளம் கலந்த கலப்பு மொழியையே பேசி வருகின்றனர். இவர்களுடைய தொழில் காட்டில் விலங்குகளை வேட்டையாடுதல், காட்டுத் தோட்டங்களில் பணிபுரிதல் மற்றும் காட்டில் உள்ள பொருட்களைச் சேகரித்தல் போன்றவையாகும். இவர்கள் இந்து மதத்தை பின்பற்றுகின்றனர் மற்றும் பொதுவாக எரவல்லன் மொழியையும் பேசுகிறார்கள்.

எரவள்ளர் மக்கள் தமிழ்நாடு அரசு இடவொதுக்கீட்டு பட்டியலில், பட்டியலிடப்பட்ட பழங்குடியினர், வகுப்பில் உள்ளனர்.

## மேற்கோள்கள்

பகுப்பு:கேரளச் சமூகம்
பகுப்பு:தமிழகப் பழங்குடிகள்
பகுப்பு:திராவிடர்
பனியர்

**பனியர்** என்ற பழங்குடியினர் இந்தியாவில் உள்ள நீலகிரி மாவட்டத்தில் பாணாசுரம் என்னும் மலைப் பகுதியிலும் , திண்டுக்கல் மேற்கு மலையிலும், ராமநாதபுரம் , ஸ்ரீவில்லிபுத்தூர் பகுதியிலும் வாழ்கின்றனர். இவர்கள் முருகனின் மனைவி வள்ளியின் வம்சம் என்றும் பளிச்சியம்மன் என்ற தெய்வத்தின் மரபினர் என்றும் ஒரு வாய்மொழி மரபு உண்டு. இவர்கள் தமிழும், கன்னடமும் கலந்த மொழியைப் பேசுகின்றனர். இடுப்பில் பட்டை அணிந்து இருப்பது இவர்களுடைய அடையாளம். பழங்குடி மக்களிலேயே படிப்பறிவு அற்றவர்களாக உள்ளார்கள். 

## உசாத்துணை
* மனோரமா இயர் புக் 2005

பகுப்பு:தமிழகப் பழங்குடிகள்
திருவாய்மொழி நூற்றந்தாதி

**திருவாய்மொழி நூற்றந்தாதி** 15-ஆம் நூற்றாண்டு நூல். மணவாள மாமுனிகள் பாடிய மூன்று தமிழ்நூல்களில் இது ஒன்று. 

நம்மாழ்வார் பாடிய நூல் திருவாய்மொழி. இதில் 100 பதிகங்கள் உள்ளன. இதில் உள்ள ஒவ்வொரு பதிகத்துக்கும் ஒரு வெண்பா என 100 வெண்பாக்கள் மணவாள மாமுனிகள் பாடிய நூற்றந்தாதியில் உள்ளன. ஒவ்வொரு பதிகத்திலுமுள்ள தொடக்கச் சொல்லை அப்பதிக வெண்பாவின் முதற்சொல்லாகவும், பதிகத்தின் இறுதிப் பாடலிலுள்ள இறுதிச் சொல்லை வெண்பாவின் ஈற்றுச் சொல்லாகவும் அமைத்து வெண்பா வரும்படி அமைத்து நூற்றந்தாதி நூல் நம்மாழ்வாரின் புகழைப் பாடுகிறது. இதனால் நூற்றந்தாதி வெண்பாக்களும் திருவாய்மொழி நூலைப் போலவே அந்தாதித் தொடையைப் பெற்றுள்ளன.

இந்த அந்தாதி வெண்பாக்கள் திருவாய்மொழி நூலின் ஒவ்வொரு பதிகத்தின் இறுதியிலும் அச்சிடப்பட்டுள்ளன.

எடுத்துக்காட்டு

இரண்டாம் திருமொழி முதற்பாட்டு:

:வீடுமின் முற்றவும் 
:வீடு செய்து உம்முயிர்
:வீடுடை யானிடை
:வீடு செய்ம்மினே
இது ‘வீடு’ என்னும் சொல்லில் தொடங்குகிறது.

இரண்டாம் திருமொழி இறுதிப்பாடல்:

:சேர்த்தடத் தென்குரு
:கூர்ச்சட கோபன் சொல்
:சீர்த்தொடை  ஆயிரத்து
:ஓர்த்த இப் பத்தே
இது பத்து என்னும் சொல்லில் முடிகிறது.

திருவாய்மொழி நூற்றந்தாதியில் இதன் பாடல்:

:வீடுசெய்து மற்றெவையும் மிக்கபுகழ் நாரணன்தாள்
:நாடுநலத் தாலடைய நன்குரைக்கும் – நீடுபுகழ்
:வண்குருகூர் மாறனிந்த மாநிலத்தோர் தாம்வாழப்
:பண்புடனே பாடியருள் பத்து.

இந்த வெண்பா ‘வீடு’  எனத் தொடங்கி, ‘பத்து’ என முடிந்துள்ளது காண்க.

## கருவிநூல்
* பகவத் விஷயம் (திருவாய்மொழி) 1958
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:வெண்பா
பகுப்பு:அந்தாதிகள்
உருசியக் கூட்டரசின் ஆயுதப் படைகள்

**உருசியக் கூட்டரசின் ஆயுதப் படைகள்**  ( Transliteration: Voruzhonnije síly Rossíyskoj Federátsii) ஆனது சோவியத் ஒன்றியம் பிரிந்த பிறகு, உருவாக்கப்பட்ட உருசியாவின் இராணுவப் படைகளாகும். 7 மே 1992 ல் போரிஸ் எல்ட்சின் ரஷ்ய பாதுகாப்புத் துறை அமைச்சகத்தை உருவாக்கவும், சோவியத்தின் ஆயுதப்படைகளின் வீரர்களை ரஷ்ய சோவியத் கூட்டரசு சமூக குடியரசின் பகுதிகளில் உருசியக் கூட்டரசின் கட்டுப்பாட்டில் நிலைநிறுத்தவும் வழிசெய்யும் ஒப்பந்தத்தில் கையொப்பம் இட்டார்.

## மேற்கோள்கள்

## வெளியிணைப்புகள்

* Russian Ministry of Defense  
* Russia's Military Analysis A very comprehensive online database of modern Russian arms and military technologies. Website also has discussion forums, videos and more.
* Russia Military Guide Includes satellite photos of bases.
* British Conflict Studies Research Centre papers on Russian armed forces
* kamouflage.net  Camouflage uniforms used by Russian Federation armed forces
*
* Boy with reattached legs joins Russian army (RT article)

பகுப்பு:சோவியத் படையணிகள்‎
ஆர்த்திப் பிரபந்த வியாக்கியானம்

**ஆர்த்திப் பிரபந்த வியாக்கியானம்** 16-ஆம் நூற்றாண்டில் தோன்றிய நூல்.  
இதன் ஆசிரியர் **பிள்ளை லோகஞ்சீயர்**. 

ஆர்த்திப் பிரபந்தம் மணவாள மாமுனிகள் இயற்றிய நூல். 
இந்த நூலுக்கு எழுதப்பட்ட இந்த வியாக்கியானத்தில் பதவுரையும், மணிப்பிரவாள நடையில் விரிவுரையும் தரப்பட்டுள்ளன. 
*கண்ணிலே வெண்ணெயிட்டு நோக்கவேணுமிறே
*அருளுவீர், அருளுவுதீர்
என்பன போன்ற தொடர்கள் அவர்களின் அக்காலத் தொடர்கள்.
*இவர் ஆழ்வார்கள் பதின்மர் என்கிறார்.

## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
அகதா சங்மா

**அகதா கே. சங்மா** (*Agatha Sangma*, பிறப்பு: சூலை 24, 1980) என்பவர் இந்தியா வில் உள்ள மேகாலயா மாநிலத்தைச் சேர்ந்த அரசியல்வாதி. இவர் 2009 இல் தூரா தொகுதியில் இருந்து 15வது மக்களவைத் தேர்தலில் தேசியவாத காங்கிரஸ் கட்சியின் சார்பில் போட்டியிட்டு மக்களவை உறுப்பினராக இருந்தார். மன்மோகன் சிங் தலைமையிலான ஐக்கிய முற்போக்குக் கூட்டணியின் இரண்டாவது மத்திய அமைச்சரவையில் ஊரக வளர்ச்சி துறையின் இணை அமைச்சராக இருந்தார். இவர் இந்திய மக்களவையின் முன்னாள் சபாநாயகர் ஆன பி. ஏ. சங்மா வின் மகள் ஆவார்.

## பிறப்பு மற்றும் படிப்பு
பி.ஏ.சங்மா விற்கும், சரோதினி கே.சங்மா விற்கும் , 1980ம் ஆண்டு ஜூலை  24ம் தேதி புது டெல்லியில் அகதா சங்மா பிறந்தார். இவர் வளர்ந்தது மேகாலயாவில் உள்ள மேற்கு கரோ மலை ஆகும். இவரது சகோதரர் கான்ராட் சங்மா மேகாலயாவின் எதிர்க்கட்சித் தலைவர். இவர் புனே பல்கலைக்கழகத்தில் இளங்கலையில் சட்டம் பயின்றார். பின்பு புது டெல்லி உயர்நீதிமன்றத்தில் வழக்கறிஞராகப் பணிபுரிந்தார். இவர் மேலும் இங்கிலாந்தில் உள்ள நாட்டிங்காம் பல்கலைக்கழகத்தில் சுற்றுசூழலலியல் மேலாண்மை படிப்பில் முதுகலைப் பட்டம் பெற்றார்.

## பணி
* இவர் 15வது மக்களவைத் தேர்தலில் தேசியவாத காங்கிரஸ் கட்சியின் சார்பில் போட்டியிட்டு வென்று மக்களவை உறுப்பினராக உள்ளார். மக்களவை உறுப்பினர்களில் மிகவும் இளைய உறுப்பினர் இவர். 
*ஐக்கிய முற்போக்குக் கூட்டணியின் இரண்டாவது மத்திய அமைச்சரவையில் ஊரக வளர்ச்சி துறையின் இணை அமைச்சராக இருந்தார். அமைச்சரவையில் இவர்தான் வயதில் இளையவர்.

## மேற்கோள்கள்

## வெளி இணைப்பு
* அகதா கே. சங்க்மா இந்திய அரசு தளத்தில்

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:மேகாலயா நபர்கள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
வரைபட வடிவமைப்பு

**வரைபட வடிவமைப்பு** (graphic design) என்பது ஓர் வரைபட உருவாக்கல் செயற்பாடாகும். பொதுவாக வாடிக்கையாளர், வடிவமைப்பாளர் சம்பந்தப்பட்ட இது உற்பத்தியின் வடிவமாக முடிவுறும் இது கேட்போரை இலக்கு வைத்து ஒரு குறித்த செய்தியை கொண்டு செல்வதாக இருக்கும். வடிவமைப்பு உருவாக்கம் எனும் பதம் காட்சி தொடர்பாடல் மற்றும் வருணனையை மையப்படுத்தியதாக பல கலைத்திறன் மற்றும் தொழில்முறை ஒழுங்கு கொண்டதாகவும் குறிக்கப்படுகிறது. பெரும்பாலும் இத்துறை காட்சி தொடர்பாடல் மற்றும் தொடர்பாடல் வடிவமைப்பாகவே குறிப்பிடப்படுகிறது.
பின்திரை படங்கள் வடிவமைத்தல், சுவரொட்டிகள் வடிவமைத்தல், உட்பட பல பணிகளை வரைபட வடிவமைப்பாளர்கள் செய்கின்றனர்.

## உசாத்துணை

பகுப்பு:தொழில்கள்
ஆன்மலிங்க மாலை

**ஆன்மலிங்க மாலை** என்னும் நூல் சிவபூசை செய்பவரின் ஐங்களத் தூய்மை  பற்றிக் கூறுகிறது. 
# உடலிலுள்ள ஐம்பொறிகள் (பூதம்)
# பூசை செய்யும் இடம் (ஸ்தலம்)
# பூசைக்குப் பயன்படுத்தப்படும் பொருள்கள் (திரவியம்)
# வழிபாட்டு மொழி (மந்திரம்)
# பூசை செய்யப்படும் லிங்கம்
ஆகிய ஐந்தும் தூய்மையானதாக இருக்கவேண்டும் என இந்நூல் விளக்குகிறது.

* 14 சீர் கழிநெடிலடி ஆசிரியவிருத்தம் என்னும் பாடல் 11 கொண்டது இந்த நூல். 

இந்த நூலின் ஆசிரியர் கமலை ஞானப்பிரகாசரின் மாணவர் என்பதை இந்நூலின் பாடல் பகுதிகள் தெரிவிக்கின்றன. 
இந்த நூலிலுள்ள பாடல்கள் எல்லாம்
:--- காட்சம் வைத்தருள்
::சிவோக மாயிருக்கச் சிதம்பரனே
:கமலைவாழ் தியாகா, காசிவிச்சு வேகா
::கயிலாய பதியெனும் குருவே.
என்று முடிகின்றன.

கமலை ஞானப்பிரகாசர் காலம் 1565. எனவே இவரது மாணாக்கர் காலம் 16-ஆம் நூற்றாண்டு எனத் தெளிவாகிறது.

* பாடலாசிரியரின் ஆன்மலிங்கமாக விளங்குபவர் அவரது ஆசிரியர். அவர்மீது பாடப்பட்டதால் இந்த நூல் ஆன்மலிங்க மாலை எனப் பெயர் பெற்றது.
## கருவிநூல்
*மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005

## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
உபதேச ரத்தின மாலை

**உபதேச ரத்தின மாலை** 15-ஆம் நூற்றாண்டு நூல். 
மணவாள மாமுனிகள் பாடிய மூன்று தமிழ்நூல்களில் ஒன்று. 

திருவாய்மொழிப் பிள்ளை எனச் சிறப்புப்பெயர் பெற்ற திருமலையாழ்வார் மணவாள மாமுனிகளின் ஆசிரியர். 
அவர் தமக்குச் சொல்லித்தந்த நெறிமுறைகளைப் பலரும் தெரிந்துகொள்ளும் வகையில் உருவாக்கப்பட்டது இந்த நூல். 
இதில் 71 வெண்பாக்கள் உள்ளன. 

இந்த நூலில் உள்ள செய்திகள்
*ஆழ்வார்கள் தோன்றிய மாதம், நாள், ஊர்
*நாதமுனி முதலான ஆசாரியர் செய்த விரிவுரைகள்
இதனால் ஆசாரிய பரம்பரை விளங்குகிறது. இதனை ஒரு வரலாற்றுநூல் என்றுகூடச் சொல்லலாம்.

போற்றுதல்
*பிள்ளை லோகாசாரியார் செய்த ‘ஸ்ரீ வசன பூஷணம்’ என்னும் நூலை இந்நூல் பல இடங்களில் போற்றுகிறது.
தமிழ்ப்படுத்தல்
*சிஷ்யன் என்னும் சொல்லைச் சிக்கன் என எழுதுகிறார். 

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்